stanford-oval/wikipedia huggingface dataset:
การ์โลส ไซนซ์ ยูนิออร์

| การ์โลส ไซนซ์ ยูนิออร์ |
| --- | --- |
ไซนซ์ที่ออสเตรียนกรังด์ปรีซ์ 2022
เกิด: การ์โลส ไซนซ์ บัซเกซ เด กัสโตร  (1994-09-01) 1 กันยายน ค.ศ. 1994 (30 ปี) มาดริด สเปน
บิดามารดา: การ์โลส ไซนซ์ เซนิออร์ (บิดา)

ฟอร์มูลาวันชิงแชมป์โลก
สัญชาติ:  สเปน
ทีมในปี 2025: วิลเลียมส์-เมอร์เซเดส
หมายเลขรถ: 55
แข่ง: 210 (ออกตัว 207)
ชนะเลิศ: 0
ชนะ: 4
โพเดียม: 27
คะแนน: 1272.5
ตำแหน่งโพล: 6
ทำรอบได้เร็วที่สุด: 4
แข่งครั้งแรก: ออสเตรเลียนกรังด์ปรีซ์ 2015
ชนะครั้งแรก: บริติชกรังด์ปรีซ์ 2022
ชนะครั้งล่าสุด: เม็กซิโกซิตีกรังด์ปรีซ์ 2024
แข่งครั้งล่าสุด: ออสเตรเลียนกรังด์ปรีซ์ 2025
อันดับในปี 2024: 5 (290 คะแนน)
 

รายการที่แล้ว
  2013–2014  2013  2012  2012  2011  2010–2011  2010  2010 :   ฟอร์มูลาเรอโน 3.5  จีพี3 ซีรีส์  เอฟไอเอ เอฟ3 ยุโรป  บริติชเอฟ3  ฟอร์มูลาเรอโน เอ็นอีซี  ฟอร์มูลาเรอโนยูโรคัพ  ฟอร์มูลาบีเอ็มดับเบิลยู ยุโรป  ฟอร์มูลาบีเอ็มดับเบิลยู แปซิฟิก 
ตำแหน่งแชมป์
  2014  2011 :   ฟอร์มูลาเรอโน 3.5  ฟอร์มูลาเรอโน เอ็นอีซี 
 
เว็บไซต์: carlossainz.es
ลายมือชื่อ

การ์โลส ไซนซ์ บัซเกซ เด กัสโตร (สเปน: Carlos Sainz Vázquez de Castro, ออกเสียง: [ˈkaɾlos ˈsajnθ ˈβaθkeθ ðe ˈkastɾo] ไฟล์:Es-Carlos Sainz Vázquez de Castro.ogg; เกิด 1 กันยายน ค.ศ. 1994) หรือเป็นที่รู้จักในชื่อย่อ การ์โลส ไซนซ์ ยูนิออร์ หรือ การ์โลส ไซนซ์ (สเปน: Carlos Sainz Jr.) เป็นนักแข่งรถชาวสเปน ปัจจุบันแข่งรถในการแข่งขันฟอร์มูลาวันให้แก่วิลเลียมส์ ไซนซ์คว้าชัยชนะมาได้ 4 กรังด์ปรีซ์ ตลอดฤดูกาลแข่งขัน 11 สมัย
ไซนซ์เกิดที่มาดริด โดยเขาเป็นบุตรของแชมป์โลกสองสมัยในการแข่งแรลลีชิงแชมป์โลก การ์โลส ไซนซ์ เมื่อเลื่อนขั้นจากการแข่งรถโกคาร์ตสู่รายการแข่งขันฟอร์มูลาระดับรอง ไซนซ์คว้าแชมป์แรกในอาชีพของเขาที่การแข่งขันฟอร์มูลาเรอโน เอ็นอีซีในฤดูกาล 2011 กับก็อยราเน็นจีพี และได้อันดับรองชนะเลิศโดยเป็นรองเพียงโรบิน ไฟรนส์ ในการแข่งขันยูโรคัพในฤดูกาลเดียวกัน หลังจากเข้าแข่งขันรายการบริติชฟอร์มูลา 3 ฟอร์มูลา 3 ยูโรซีรีส์ และเอฟไอเอฟอร์มูลา 3 ในฤดูกาล 2012 ไซนซ์ได้เลื่อนขั้นสู่จีพี3 ซีรีส์ กับอาร์เดน แต่ทว่าเขาทำผลงานจบอันดับที่สิบในฤดูกาลแรกของเขา ถึงอย่างนั้นเขาก็มาประสบความสำเร็จในรายการฟอร์มูลาเรอโน 3.5 ซีรีส์ ด้วยการคว้าแชมป์ฤดูกาล 2014 กับทีมใหม่คือเดอาแอมแอ็ส
ไซนซ์เป็นสมาชิกเรดบูลจูเนียร์ทีมตั้งแต่ ค.ศ. 2010 และทำสัญญากับโตโรรอสโซในฤดูกาล 2015 โดยเปิดตัวคู่กับมักซ์ แฟร์สตัปเปิน เขาอยู่กับโตโรรอสโซจนถึงยูไนเต็ดสเตตส์กรังด์ปรีซ์ 2017 ในที่ซึ่งเขามาแทนที่โจเลียน พาล์มเมอร์ ที่เรอโน ไซนซ์ย้ายเข้าสู่แม็กลาเรนในฤดูกาล 2019 เป็นจุดสิ้นสุดความสัมพันธ์ระหว่างเขากับเรดบูล เขาได้โพเดียมแรกของเขาที่บราซิลเลียนกรังด์ปรีซ์ในฤดูกาลนั้น และอีกครั้งที่อิตาเลียนกรังด์ปรีซ์ในฤดูกาล 2020 ไซน์ทำสัญญากับแฟร์รารีในฤดูกาล 2021 โดยแทนที่เซบัสทีอัน เฟ็ทเทิล และจับคู่กับชาร์ล เลอแกลร์ หลังจากฤดูกาลเปิดตัวที่ไร้ชัยชนะกับแฟร์รารี ไซนซ์ก็สามารถคว้าตำแหน่งโพลและชัยชนะแรกได้ที่บริติชกรังด์ปรีซ์ในฤดูกาล 2022 เขาคว้าชัยชนะเพิ่มให้กับแฟร์รารีที่สิงค์โปร์ในฤดูกาล 2023 เช่นเดียวกับที่ออสเตรเลีย และเม็กซิโกซิตีในฤดูกาล 2024 หลังจาก ลูวิส แฮมิลตัน เข้ามาแทนที่ในฤดูกาล 2025 ไซนซ์ได้ย้ายเข้าสู่วิลเลียมส์ โดยจับคู่กับอเล็กซานเดอร์ อัลบอน
จากสถิติ ณ ออสเตรเลียนกรังด์ปรีซ์ 2025 ไซนซ์มีผลงานชนะเลิศในการแข่งขัน 4 ครั้ง ได้ตำแหน่งโพล 6 ครั้ง ทำรอบได้เร็วที่สุด 4 ครั้ง และมีอันดับบนโพเดียม 27 ครั้งในการแข่งขันฟอร์มูลาวัน ไซนซ์เซ็นสัญญาเพื่อจะอยู่กับวิลเลียมส์อย่างน้อยจนสิ้นสุดฤดูกาล 2026
สถิติการแข่งรถโกคาร์ต > สรุปอาชีพนักแข่งรถโกคาร์ต

| ฤดูกาล | รายการ | ทีม | อันดับ |
| --- | --- | --- | --- |
| 2006 | ตอร์เนโออินดุสตรีเอ – รุ่นมินิคาร์ต |  | 3 |
| 2006 | โกปา เด กัมเปออนส์ – รุ่นคาเด็ต |  | 2 |
| 2007 | สเปนิชแชมเปียนชิป – รุ่นเคเอฟ3 |  | 11 |
| 2007 | ตอร์เนโออินดุสตรีเอ – รุ่นเคเอฟ3 |  | 12 |
| 2007 | โกปา เด กัมเปออนส์ – รุ่นเคเอฟ3 |  | 6 |
| 2007 | ซีไอเค-เอฟไอเอ เอเชียแปซิฟิกแชมเปียนชิป – รุ่นเคเอฟ3 |  | 3 |
| 2008 | เซาท์การ์ดาวินเทอร์คัพ – รุ่นเคเอฟ3 |  | NC |
| 2008 | โตรเฟโออันเดรอามาร์กุตตี – รุ่นเคเอฟ3 |  | 7 |
| 2008 | ซีไอเค-เอฟไอเอ ยูโรเปียนแชมเปียนชิป – รุ่นเคเอฟ3 |  | NC |
| 2008 | ดับเบิลยูเอสเคอินเตอร์เนชันแนลซีรีส์ – รุ่นเคเอฟ3 |  | 16 |
| 2008 | โมนาโกคาร์ตคัพ – รุ่นเคเอฟ3 | เฆนิการ์ต-แอลทีพี | 12 |
| 2008 | ซีไอเค-เอฟไอเอ เอเชียแปซิฟิกแชมเปียนชิป – รุ่นเคเอฟ3 | เฆนิการ์ต-แอลทีพี | 1 |
| 2009 | เซาท์การ์ดาวินเทอร์คัพ – รุ่นเคเอฟ3 | โทนีคาร์ตจูเนียร์เรซซิงทีม | 5 |
| 2009 | โตรเฟโออันเดรอามาร์กุตตี – รุ่นเคเอฟ3 | เฆนิการ์ต-แอลทีพี | 7 |
| 2009 | สเปนิชแชมเปียนชิป – รุ่นเคเอฟ3 |  | 2 |
| 2009 | เยอรมันคาร์ตติงแชมเปียนชิป – รุ่นจูเนียร์ | เคเอสเอ็มเรซซิงทีม | 12 |
| 2009 | ซีไอเค-เอฟไอเอ ยูโรเปียนแชมเปียนชิป – รุ่นเคเอฟ3 | โทนีคาร์ตจูเนียร์เรซซิงทีม | 2 |
| 2009 | ซีไอเค-เอฟไอเอ เวิร์ลคัพ – รุ่นเคเอฟ3 | โทนีคาร์ตจูเนียร์เรซซิงทีม | 24 |
| 2009 | ดับเบิลยูเอสเค อินเตอร์เนชันแนลซีรีส์ – รุ่นเคเอฟ3 | โทนีคาร์ตจูเนียร์เรซซิงทีม | 3 |
| 2009 | โมนาโกคาร์ตคัพ – รุ่นเคเอฟ3 | เฆนิการ์ต-แอลทีพี | 1 |
แหล่งที่มา:
สถิติการแข่งรถ > สรุปอาชีพนักแข่งรถ

| ฤดูกาล | รายการ | ทีม | แข่งขัน | ชนะ | โพล | รอบเร็ว | โพเดียม | คะแนน | อันดับ |
| --- | --- | --- | --- | --- | --- | --- | --- | --- | --- |
| 2010 | ฟอร์มูลาบีเอ็มดับเบิลยูยุโรป | ยูโรอินเตอร์เนชันแนล | 16 | 1 | 2 | 2 | 5 | 227 | 4 |
| 2010 | ฟอร์มูลาบีเอ็มดับเบิลยูแปซิฟิก | ยูโรอินเตอร์เนชันแนล | 9 | 2 | 3 | 2 | 5 | — | NC† |
| 2010 | ยูโรคัพฟอร์มูลาเรอโน 2.0 | เอปไซลอนเอวส์กาดี | 2 | 0 | 0 | 2 | 1 | — | NC† |
| 2010 | ยูโรคัพฟอร์มูลาเรอโน 2.0 | เทค 1 เรซซิง | 2 | 0 | 0 | 0 | 0 | — | NC† |
| 2010 | ยูโรเปียนเอฟ3 โอเพน | เด บิโยตามอเตอร์สปอร์ต | 4 | 0 | 0 | 0 | 1 | — | NC† |
| 2010 | ฟอร์มูลาเรอโนยูเควินเทอร์ซีรีส์ | ก็อยราเน็นบราเทอส์มอเตอร์สปอร์ต | 2 | 0 | 0 | 0 | 0 | 18 | 18 |
| 2011 | ยูโรคัพฟอร์มูลาเรอโน 2.0 | ก็อยราเน็นมอเตอร์สปอร์ต | 14 | 2 | 4 | 5 | 10 | 200 | 2 |
| 2011 | ฟอร์มูลาเรอโน 2.0 เอ็นอีซี | ก็อยราเน็นมอเตอร์สปอร์ต | 20 | 10 | 8 | 12 | 17 | 489 | 1 |
| 2011 | ฟอร์มูลา 3 ยูโรซีรีส์ | ซิกเนเจอร์ | 3 | 0 | 0 | 0 | 0 | — | NC† |
| 2011 | มาเก๊ากรังด์ปรีซ์ | ซิกเนเจอร์ | 1 | 0 | 0 | 0 | 0 | — | 17 |
| 2012 | บริติชฟอร์มูลา 3 แชมเปียนชิป | คาร์ลิน | 26 | 5 | 1 | 2 | 9 | 224 | 6 |
| 2012 | ฟอร์มูลา 3 ยูโรซีรีส์ | คาร์ลิน | 24 | 0 | 2 | 0 | 2 | 112 | 9 |
| 2012 | เอฟไอเอ ฟอร์มูลา 3 ยูโรเปียนแชมเปียนชิป | คาร์ลิน | 20 | 1 | 2 | 1 | 5 | 161 | 5 |
| 2012 | มาสเตอส์ออฟฟอร์มูลา 3 | คาร์ลิน | 1 | 0 | 0 | 0 | 0 | — | 4 |
| 2012 | มาเก๊ากรังด์ปรีซ์ | คาร์ลิน | 1 | 0 | 0 | 0 | 0 | — | 7 |
| 2013 | จีพี3 ซีรีส์ | อาร์เดน | 16 | 0 | 1 | 2 | 2 | 66 | 10 |
| 2013 | ฟอร์มูลาเรอโน 3.5 ซีรีส์ | เซตากอร์เซ | 9 | 0 | 0 | 1 | 0 | 22 | 19 |
| 2013 | มาเก๊ากรังด์ปรีซ์ | คาร์ลิน | 1 | 0 | 0 | 0 | 0 | — | 7 |
| 2014 | ฟอร์มูลาเรอโน 3.5 ซีรีส์ | เดอาแอมแอ็ส | 17 | 7 | 7 | 6 | 7 | 227 | 1 |
| 2015 | ฟอร์มูลาวัน | สกูเดเรียโตโรรอสโซ | 19 | 0 | 0 | 0 | 0 | 18 | 15 |
| 2016 | ฟอร์มูลาวัน | สกูเดเรียโตโรรอสโซ | 21 | 0 | 0 | 0 | 0 | 46 | 12 |
| 2017 | ฟอร์มูลาวัน | สกูเดเรียโตโรรอสโซ | 16 | 0 | 0 | 0 | 0 | 54 | 9 |
| 2017 | ฟอร์มูลาวัน | เรอโนสปอร์ตเอฟวันทีม | 4 | 0 | 0 | 0 | 0 | 54 | 9 |
| 2018 | ฟอร์มูลาวัน | เรอโนสปอร์ตเอฟวันทีม | 21 | 0 | 0 | 0 | 0 | 53 | 10 |
| 2019 | ฟอร์มูลาวัน | แม็กลาเรนเอฟวันทีม | 21 | 0 | 0 | 0 | 1 | 96 | 6 |
| 2020 | ฟอร์มูลาวัน | แม็กลาเรนเอฟวันทีม | 17 | 0 | 0 | 1 | 1 | 105 | 6 |
| 2021 | ฟอร์มูลาวัน | สกูเดเรียแฟร์รารีมิสชันวินนาว | 22 | 0 | 0 | 0 | 4 | 164.5 | 5 |
| 2022 | ฟอร์มูลาวัน | สกูเดเรียแฟร์รารี | 22 | 1 | 3 | 2 | 9 | 246 | 5 |
| 2023 | ฟอร์มูลาวัน | สกูเดเรียแฟร์รารี | 22 | 1 | 2 | 0 | 3 | 200 | 7 |
| 2024 | ฟอร์มูลาวัน | สกูเดเรียแฟร์รารี | 24 | 2 | 1 | 1 | 9 | 290 | 5 |
| 2025 | ฟอร์มูลาวัน | แอตลัสเซียน วิลเลียมส์เรซซิง | 1 | 0 | 0 | 0 | 0 | 0* | –* |
แหล่งที่มา:
† เนื่องจากไซนซ์เป็นนักแข่งรับเชิญ จึงไม่มีสิทธิ์สะสมคะแนนชิงแชมป์
* ฤดูกาลกำลังดำเนินอยู่
แหล่งข้อมูลอื่น

เว็บไซต์ทางการ
การ์โลส ไซนซ์ ยูนิออร์ ที่เอกซ์ (ทวิตเตอร์)
การ์โลส ไซนซ์ ยูนิออร์ สรุปอาชีพนักแข่งรถที่ไดร์เวอร์ดีบี.คอม
การ์โลส ไซนซ์ ยูนิออร์ ที่อาเอเซ.คอม (ในภาษาสเปน)
ทางหลวงแผ่นดินหมายเลข 2314

|  ทางหลวงแผ่นดินหมายเลข 2314 |
| --- | --- |
ถนนหนองวัวซอ - กุดจับ
ข้อมูลของเส้นทาง
ความยาว: 24.753 กิโลเมตร (15.381 ไมล์)
ทางแยกที่สำคัญ
ปลายทางทิศตะวันออก:  ทล.210 ใน อ.หนองวัวซอ จ.อุดรธานี
 :    ทล.2263 ใน อ.กุดจับ จ.อุดรธานี 
ปลายทางทิศเหนือ: อด.4018 ทางหลวงชนบท อด.4018 ใน อ.กุดจับ จ.อุดรธานี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2314 สายหนองวัวซอ-กุดจับ เป็นทางหลวงแผ่นดินสายหนึ่งในจังหวัดอุดรธานี โดยมีจุดเริ่มต้นที่แยกทางหลวงแผ่นดินหมายเลข 210 ที่อำเภอหนองวัวซอ และจุดสิ้นสุดสายทางเชื่อมต่อกับทางหลวงชนบท อด.4018 ในอำเภอกุดจับ ระยะทางทั้งสิ้น 24.753 กิโลเมตร
รายชื่อทางแยก/ทล.2314

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| อุดรธานี | 0+000 | แยกหนองแวงยาวใต้ (หนองวัวซอ) |  ทล.210 ไป หนองบัวลำภู  |  ทล.210 ไป อุดรธานี |  |
| อุดรธานี |  | − | ถนนเชื่อมต่อไปบรรจบ  ทล.210,  ทล.2315 ไป อ.หนองวัวซอ  | ทางหลวงท้องถิ่น ไป  อ่างเก็บน้ำห้วยหลวง |  |
| อุดรธานี | 12+825 | แยกบ้านเลา | อด.4009 ทางหลวงชนบท อด.4009 ไป บ.หนองแซงสร้อย                 | อด.4074 ทางหลวงชนบท อด.4074 ไป บ.น้ำพ่น |  |
| อุดรธานี | 18+705 | − | อด.4074 ทางหลวงชนบท อด.4074 ไป บ.หนองโน                 | อด.4074 ทางหลวงชนบท อด.4074 ไป บ.ดงน้อย |  |
| อุดรธานี | 24+170 | แยกกุดจับ (บ้านเพีย) |  ทล.2263 ไป อ.สุวรรณคูหา  |  ทล.2263 ไป อุดรธานี |  |
| อุดรธานี | 24+540 | แยกวัดอัมพวันวิทยาราม | ถ.เฉลิมพระเกียรติ ไป ที่ว่าการอำเภอกุดจับ, บ.นาหนองทุ่ม                 | ไม่มี |  |
| อุดรธานี | 24+753 | − | ตรงไป: อด.4018 ทางหลวงชนบท อด.4018 ไป อ.บ้านผือ | ตรงไป: อด.4018 ทางหลวงชนบท อด.4018 ไป อ.บ้านผือ |  |
      สะพาน              กำลังก่อสร้างหรือโครงการในอนาคต
ทางหลวงแผ่นดินหมายเลข 2098

|  ทางหลวงแผ่นดินหมายเลข 2098 |
| --- | --- |
บ้านผือ - ข้าวสาร
ข้อมูลของเส้นทาง
ความยาว: 13.616 กิโลเมตร (8.461 ไมล์)
ทางแยกที่สำคัญ
ปลายทางทิศเหนือ: ถนนพลับผือ ใน อ.บ้านผือ จ.อุดรธานี
 :    ทล.2097 ใน อ.บ้านผือ จ.อุดรธานี 
ปลายทางทิศใต้: สุดระยะที่ กม.13+616 ใน อ.บ้านผือ จ.อุดรธานี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2098 สายบ้านผือ - ข้าวสาร เป็นทางหลวงแผ่นดินสายหนึ่งในอำเภอบ้านผือ จังหวัดอุดรธานี โดยเริ่มต้นสายทางในเขตเทศบาลตำบลบ้านผือ และสิ้นสุดสายทางที่ตำบลข้าวสาร อำเภอบ้านผือ จังหวัดอุดรธานี ระยะทางทั้งสิ้น 13.616 กิโลเมตร
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| อุดรธานี | 0+000 | แยกศรีสะอาด | เชื่อมต่อจาก: ถนนพลับผือ จาก อ.บ้านผือ | เชื่อมต่อจาก: ถนนพลับผือ จาก อ.บ้านผือ |  |
| อุดรธานี | 0+000 | แยกศรีสะอาด | ถนนศรีสะอาด เข้าเขตชุมชนเทศบาลตำบลบ้านผือ                 | ถนนศรีสะอาด ไป บ.แวง |  |
| อุดรธานี | 1+400 | แยกบ้านพลับ |  ทล.2411 ไป อุดรธานี  | ไม่มี |  |
| อุดรธานี | 2+135 | แยกภูดิน | ไม่มี  | ทางหลวงท้องถิ่น อบจ.อุดรธานี สาย บ.ภูดิน-บ.ม่วง ไป บ.ม่วง |  |
| อุดรธานี | 12+410 | แยกข้าวสาร | ไม่มี  |  ทล.2098 ไป บ.ข้าวสาร |  |
| อุดรธานี | 12+410 | แยกข้าวสาร | ตรงไป:  ทล.2097 ไป บ.นาคำไฮ, หนองบัวลำภู | ตรงไป:  ทล.2097 ไป บ.นาคำไฮ, หนองบัวลำภู |  |
| อุดรธานี | 13+616 | — (จุดสิ้นสุดสายทาง) | ทางหลวงท้องถิ่น เข้าเขตชุมชนบ้านข้าวสาร                 | ทางหลวงท้องถิ่น เข้าเขตชุมชนบ้านข้าวสาร |  |
      สะพาน              กำลังก่อสร้างหรือโครงการในอนาคต
↑  "ระบบสารสนเทศโครงข่ายทางหลวง". สำนักบริหารบำรุงทาง กรมทางหลวง. คลังข้อมูลเก่าเก็บจากแหล่งเดิมเมื่อ 2023-01-13. สืบค้นเมื่อ 10 เมษายน 2563. {{cite web}}: ตรวจสอบค่าวันที่ใน: |accessdate= (help)
คดีที่ดินรัชดาฯ

| คดีระหว่างอัยการสูงสุด กับทักษิณ ชินวัตร และพจมาน ชินวัตร>  (คดีที่ดินรัชดาฯ).สาระแห่งคดี |
| --- | --- |
ข้อกล่าวหา: เป็นเจ้าหน้าที่ของรัฐร่วมกันเป็นคู่สัญญาหรือมีส่วนได้ส่วนเสียในสัญญาที่ทำกับหน่วยงานของรัฐ ปฏิบัติหน้าที่ในฐานะเป็นเจ้าหน้าที่ของรัฐซึ่งมีอำนาจกำกับ ดูแล ควบคุม ตรวจสอบหรือดำเนินคดี และเป็นเจ้าพนักงาน และสนับสนุนเจ้าพนักงาน มีหน้าที่จัดการหรือดูแลกิจการใด เข้าไปมีส่วนได้ส่วนเสียเพื่อประโยชน์สำหรับตนเองหรือผู้อื่นฯ
คู่ความ
โจทก์: อัยการสูงสุด
จำเลย: • พันตำรวจโท ทักษิณ ชินวัตร, ที่ 1 • คุณหญิงพจมาน ชินวัตร, ที่ 2
ศาล
ศาล:  ศาลฎีกาแผนกคดีอาญาของผู้ดำรงตำแหน่งทางการเมือง
องค์คณะ: ทองหล่อ โฉมงาม สมชาย พงษธา สุวัฒน์ วรรธนะหทัย สมศักดิ์ เนตรมัย วัฒนชัย โชติชูตระกูล ประพันธ์ ทรัพย์แสง พิชิต คำแฝง ธีระวัฒน์ ภัทรานวัช เกรียงชัย จึงจตุรพิธ
คำพิพากษา
คำพิพากษา: คำพิพากษาศาลฎีกาแผนกคดีอาญาของผู้ดำรงตำแหน่งทางการเมือง ในคดีหมายเลขแดงที่ อม. 1/2550
พิพากษา
" จำเลยที่ 1 มีความผิดตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 มาตรา 100 (1) วรรคสาม และมาตรา 122 วรรคหนึ่ง ให้ลงโทษจำคุกสองปี ส่วนความผิดฐานอื่นและคำขออื่นนอกจากนี้ให้ยก และยกฟ้องโจทก์สำหรับจำเลยที่ 2 "
คดีหมายเลขดำที่: อม. 1/2550
คดีหมายเลขแดงที่: อม. 1/2550
ลงวันที่: 17 กันยายน 2551
มติ: มติองค์คณะผู้พิพากษา
กฎหมาย: พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 และประมวลกฎหมายอาญา (ประเทศไทย)
คดีระหว่างอัยการสูงสุด กับทักษิณ ชินวัตร และพจมาน ชินวัตร หรือคดีที่ดินรัชดาฯ เป็นคดีที่อัยการสูงสุดเป็นโจทก์ฟ้องพันตำรวจโท ทักษิณ ชินวัตร เป็นจำเลยที่ 1 และคุณหญิงพจมาน ชินวัตร เป็นจำเลยที่ 2 ต่อศาลฎีกาแผนกคดีอาญาของผู้ดำรงตำแหน่งทางการเมือง ในความผิดฐาน "เป็นเจ้าหน้าที่ของรัฐร่วมกันเป็นคู่สัญญาหรือมีส่วนได้ส่วนเสียในสัญญาที่ทำกับหน่วยงานของรัฐ ปฏิบัติหน้าที่ในฐานะเป็นเจ้าหน้าที่ของรัฐซึ่งมีอำนาจกำกับ ดูแล ควบคุม ตรวจสอบหรือดำเนินคดี และเป็นเจ้าพนักงาน และสนับสนุนเจ้าพนักงาน มีหน้าที่จัดการหรือดูแลกิจการใด เข้าไปมีส่วนได้ส่วนเสียเพื่อประโยชน์สำหรับตนเองหรือผู้อื่นฯ" ซึ่งเป็นความผิดตามพระราชบัญญัติว่าด้วยการป้องกันและปราบปรามการทุจริตแห่งชาติ พ.ศ. 2542 และประมวลกฎหมายอาญา เมื่อวันที่ 21 มิถุนายน 2550 และศาลมีคำสั่งรับฟ้องเมื่อวันที่ 10 กรกฎาคม 2550
คดีนี้มีผลสืบเนื่องมาจากการที่คุณหญิงพจมานประมูลซื้อที่ดินริมถนนเทียมร่วมมิตร ย่านถนนรัชดาภิเษก ใกล้กับศูนย์วัฒนธรรมแห่งประเทศไทย เนื้อที่ประมาณ 33 ไร่ ราคา 772 ล้านบาท จากกองทุนเพื่อการฟื้นฟูและพัฒนาระบบสถาบันการเงิน ในกำกับดูแลของธนาคารแห่งประเทศไทย กระทรวงการคลัง โดยพันตำรวจโท ทักษิณ ชินวัตร ซึ่งในขณะนั้นดำรงตำแหน่งนายกรัฐมนตรี ร่วมลงนามยินยอมในฐานะคู่สมรส
วันที่ 17 กันยายน 2551 ศาลฎีกาแผนกคดีอาญาของผู้ดำรงตำแหน่งทางการเมืองพิพากษาว่า พันตำรวจโท ทักษิณ ชินวัตร มีความผิด ให้ลงโทษจำคุกสองปี ส่วนคุณหญิงพจมาน ชินวัตรให้ยกฟ้อง
เบื้องหลัง > ที่ดินรัชดาภิเษก

ที่ดินรัชดาภิเษก ("ที่ดินรัชดาฯ") เป็นหนึ่งในที่ดินสองแปลงที่กองทุนเพื่อการฟื้นฟูและพัฒนาระบบสถาบันการเงิน ("กองทุนฯ") ซื้อจากบริษัทเงินทุนหลักทรัพย์เอราวัณทรัสต์ เมื่อวันที่ 24 สิงหาคม 2538 มูลค่า 2,749 ล้านบาท ต่อมาในปี 2544 กองทุนฯ ได้ปรับปรุงราคาที่ดินลดลงกว่า 2,000 ล้านบาท โดยอ้างว่าเป็นการปรับปรุงบัญชีเพื่อปรับมูลค่าหนี้ให้ลดลงเพื่อให้เกิดสภาพคล่อง โดยปรับลดราคาที่ดินเหลือ 754.5 ล้านบาท และนำออกประมูลทางอินเทอร์เน็ต เมื่อวันที่ 22 กรกฎาคม 2546 ตั้งราคาขั้นต่ำ 870 ล้านบาท โดยผู้ร่วมประมูลต้องวางเงินมัดจำ 10 ล้านบาท แต่ไม่มีผู้เสนอราคา กองทุนฯ จึงได้ยกเลิกการประมูล และเปิดประมูลใหม่เมื่อวันที่ 16 ธันวาคม 2546 โดยไม่กำหนดราคาขั้นต่ำ แต่ผู้ร่วมประมูลต้องวางเงินมัดจำเพิ่มเป็น 100 ล้านบาท
ผลการประมูล คุณหญิงพจมาน ชินวัตร ซึ่งส่งทนายความเป็นตัวแทนเข้าประมูลด้วยตนเอง ชนะการประมูลด้วยราคาสูงสุด 772 ล้านบาท โดยมีผู้แข่งขัน 2 ราย คือ บริษัท แลนด์แอนด์เฮาส์ และบริษัท โนเบิล ดีเวลลอปเมนต์ ก่อนทำสัญญาซื้อขาย และจะโอนกรรมสิทธิ์ที่ดินในวันที่ 30 ธันวาคม 2546
เมือเดือนสิงหาคม 2554 ได้มีการจัดประมูลใหม่ บริษัทศุภาลัยผู้ชนะประมูลได้ซื้อที่ดินแปลงดังกล่าวไปในราคา 1,815 ล้านบาท หนังสือพิมพ์บางกอกโพสต์รายงานว่าราคาซื้อขายครั้งนี้เป็นเครื่องตอกย้ำความไม่ชอบมาพากลของการขายที่ดินให้คุณหญิงพจมาน เพราะราคาสูงขึ้นถึง 153% ในเวลาเพียง 8 ปี
เบื้องหลัง > การเลื่อนวันหยุดปีใหม่ 2546-47

ในวันที่ 25 พ.ย. 2546 ซึ่งเป็นวันเดียวกันกับที่กองทุนเพื่อการฟื้นฟูและพัฒนาระบบสถาบันการเงิน ประกาศให้มีการประมูลที่ดินรัชดาฯ รอบ 3 คณะรัฐมนตรีในขณะนั้นซึ่งมีพันตำรวจโท ทักษิณ ชินวัตร เป็นนายกรัฐมนตรี มีมติบังคับให้วันพุธที่ 31 ธันวาคม 2546ไม่เป็นวันหยุดราชการ
ภายหลังจากการเปิดประมูลใหม่เมื่อวันที่ 16 ธันวาคม 2546 กองทุนฯ (ซึ่งอยู่ภายใต้การดูแลของธนาคารแห่งประเทศไทย และ กระทรวงการคลังในรัฐบาลพันตำรวจโท ทักษิณ ชินวัตร สามีของผู้ชนะการประมูล) อนุมัติให้ผู้ชนะการประมูลนำเงินมาชำระก่อนวันที่ 29 ธันวาคม 2546 ต่อมาได้ทำสัญญาซื้อขายและจดทะเบียนโอนกรรมสิทธิ์พร้อมส่งมอบที่ดินวันที่ 30 ธันวาคม 2546 หรือ 1 วันก่อนวันสิ้นปี
เบื้องหลัง > คตส.

จุดเริ่มต้นของคดีเกิดจากการให้เบาะแสโดยกลุ่มข้าราชการกระทรวงการคลัง ที่ใช้ชื่อว่า "กลุ่มเป่านกหวีด" หรือ "Whistle blower" ได้ส่งข้อมูลทางอีเมลถึงคุณหญิงจารุวรรณ เมณฑกา ขณะนั้นดำรงตำแหน่งผู้ว่าการตรวจเงินแผ่นดิน (สตง.) ภายหลังการประมูลไม่นาน จนนำไปสู่การนัดพบเพื่อให้ข้อมูล และตรวจสอบข้อเท็จจริง
วีระ สมความคิด เลขาธิการเครือข่ายประชาชนต้านคอร์รัปชัน (คปต.) เป็นผู้ยื่นร้องเรียนต่อกองบังคับการ กองปราบปราม เพื่อให้ทำการสอบสวนเกี่ยวกับเรื่องนี้ แต่ไม่ได้รับความสนใจ ต่อมาเมื่อเกิดรัฐประหารในประเทศไทย พ.ศ. 2549 คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ได้ออกประกาศ คปค. ฉบับที่ 30 ลงวันที่ 30 กันยายน พ.ศ. 2549 แต่งตั้งคณะกรรมการตรวจสอบการกระทำที่ก่อให้เกิดความเสียหายแก่รัฐ (คตส.) วีระ สมความคิดได้นำเรื่องนี้เสนอต่อ คตส. ให้ตรวจสอบพฤติกรรมทุจริตประพฤติมิชอบดังกล่าวอีกครั้ง
คณะกรรมการตรวจสอบการกระทำที่ก่อให้เกิดความเสียหายแก่รัฐมีมติรับเรื่องนี้ไว้พิจารณา และแต่งตั้งนาม ยิ้มแย้ม ประธาน คตส. เป็นผู้รับผิดชอบ
เบื้องหลัง > สินบน

เมื่อวันที่ 10 มิถุนายน 2551 พันตำรวจโททักษิณเดินทางมารายงานตัวต่อศาลฎีกาแผนกคดีอาญาของผู้ดำรงตำแหน่งทางการเมือง ระหว่างนั้นมีทีมทนายความนำถุงขนมใส่เงิน 2 ล้านบาทไปให้เจ้าหน้าที่ แต่เจ้าหน้าที่ไม่ยอมรับ จึงรายงานให้ผู้บังคับบัญชาตามลำดับชั้น และมีการแจ้งความดำเนินคดี ส่วนเงินของกลางได้คืนแก่ทีมทนายความไป หลังจากนั้นศาลได้แจ้งข้อหาละเมิดอำนาจศาลกับทั้งสาม และไต่สวนข้อเท็จจริง กระทั่งวันที่ 25 มิถุนายน 2551 ศาลฎีกามีคำสั่งให้จำคุกนายพิชิฏ กับพวก คนละ 6 เดือน ฐานละเมิดอำนาจศาล จนพ้นโทษเมื่อวันที่ 22 ธันวาคม 2551 (คำสั่งศาลฎีกาที่ ๔๕๙๙/๒๕๕๑)
เบื้องหลัง > หมายจับ

เมื่อวันที่ 11 สิงหาคม 2551 พันตำรวจโท ทักษิณ และคุณหญิงพจมาน ชินวัตร ภริยา ตัดสินใจไม่ไปรายงานตัวต่อศาล โดยทั้งสองเดินทางไปยังกรุงลอนดอน ประเทศอังกฤษ ที่มีบุตรธิดาทั้งสามรออยู่แล้ว
ด้วยเหตุนี้ ศาลฎีกาแผนกคดีอาญาผู้ดำรงตำแหน่งทางการเมือง จึงออกหมายจับพันตำรวจโททักษิณ และคุณหญิงพจมาน และตั้งสินบนนำจับทันที คดีของพันตำรวจโททักษิณมีอายุความ 15 ปี ถึงวันที่ 12 สิงหาคม 2566 ส่วนคุณหญิงพจมาน มีอายุความ 10 ปี ถึงวันที่ 12 สิงหาคม 2561
พิพากษา

วันที่ 21 ตุลาคม 2551 เมื่อเวลา 14.00 น. ทองหล่อ โฉมงาม ผู้พิพากษาอาวุโสในศาลฎีกา พร้อมองค์คณะ ออกนั่งบัลลังก์อ่านคำพิพากษาคดีทุจริตซื้อขายที่ดินรัชดาภิเษก อ่านคำพิพากษาว่า จำเลยที่ 1 มีความผิดตามพระราชบัญญัติประกอบรัฐธรรมนูญ ว่าด้วยการป้องกันและปราบปรามการทุจริต พ.ศ. 2542 มาตรา 100 (1) วรรค 3 และมาตรา 122 วรรค 1 ให้ลงโทษจำคุก 2 ปี ส่วนความผิดฐานอื่นและคำขออื่นนอกจากนี้ให้ยก
ผลสืบเนื่อง

วันที่ 24 กันยายน 2553 ศาลแพ่งพิพากษาให้คุณหญิงพจมาน ณ ป้อมเพชรส่งมอบที่ดิน 4 แปลง ที่ตั้งอยู่บริเวณถนนรัชดาภิเษก แขวงห้วยขวาง เขตห้วยขวาง คืนให้กองทุนฟื้นฟูและพัฒนาสถาบันการเงิน เนื่องจากเห็นว่าการทำนิติกรรมซื้อขายที่ดิน ระหว่างกองทุนฟื้นฟูฯ และคุณหญิงพจมาน เมื่อวันที่ 30 ธันวาคม 2546 เป็นโมฆะกรรม พร้อมทั้งให้กองทุนฯ คืนเงินซื้อขายที่ดินจำนวน 772 ล้านบาท ให้กับ คุณหญิงพจมาน พร้อมดอกเบี้ยร้อยละ 7.5 นับตั้งแต่วันที่คุณหญิงพจมาน ฟ้องกลับกองทุนฟื้นฟูฯ ให้คืนเงินซื้อที่ดิน เมื่อวันที่ 25 พฤศจิกายน 2552
แหล่งข้อมูลอื่น

แผนที่และภาพถ่ายทางอากาศของ คดีที่ดินรัชดาฯ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′00″N 100°34′32″E﻿ / ﻿13.7667825°N 100.5756712°E﻿ / 13.7667825; 100.5756712
ทางหลวงแผ่นดินหมายเลข 2097

|  ทางหลวงแผ่นดินหมายเลข 2097 |
| --- | --- |
นาคำไฮ - ข้าวสาร
ข้อมูลของเส้นทาง
ความยาว: 42.397 กิโลเมตร (26.344 ไมล์)
ทางแยกที่สำคัญ
ปลายทางทิศใต้:  ทล.210 ใน อ.เมือง จ.หนองบัวลำภู
 :    ทล.2352 ใน อ.สุวรรณคูหา จ.หนองบัวลำภู   ทล.2263 ใน อ.บ้านผือ จ.อุดรธานี 
ปลายทางทิศเหนือ:  ทล.2098 ใน อ.บ้านผือ จ.อุดรธานี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2097 สายนาคำไฮ-ข้าวสาร เป็นทางหลวงแผ่นดินสายหนึ่งในจังหวัดหนองบัวลำภูและจังหวัดอุดรธานี โดยมีจุดเริ่มต้นที่แยกทางหลวงแผ่นดินหมายเลข 210 ในอำเภอเมือง จังหวัดหนองบัวลำภู และสิ้นสุดสายทางที่แยกทางหลวงแผ่นดินหมายเลข 2098 ในอำเภอบ้านผือ จังหวัดอุดรธานี ระยะทางทั้งสิ้น 42.397 กิโลเมตร
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| หนองบัวลำภู | 0+000 | แยกนาคำไฮ |  ทล.210 ไป อ.นากลาง, เลย  |  ทล.210 ไป หนองบัวลำภู, อุดรธานี |  |
| หนองบัวลำภู | 4+100 | − | ไม่มี  | นภ.4010 ทางหลวงชนบท นภ.4010 ไป บ.ยางชุม |  |
| หนองบัวลำภู | 10+270 | แยกกุดดินจี่ | นภ.4004 ทางหลวงชนบท นภ.4004 ไป บ.ท่าลี่                 | ไม่มี |  |
| หนองบัวลำภู | 16+818 | แยกขอบเหล็ก | นภ.4020 ทางหลวงชนบท นภ.4020 ไป บ.ภูหลาวทอง                 | ไม่มี |  |
| หนองบัวลำภู | 20+246 | แยกกุดกระสู้ |  ทล.2097 ไป อ.สุวรรณคูหา, อ.บ้านผือ  | นภ.3005 ทางหลวงชนบท นภ.3005 ไป บ.หนองภัยศูนย์, บรรจบ ทล.210 |  |
| หนองบัวลำภู | 26+590 | แยกนาด่าน |  ทล.2352 ไป อ.สุวรรณคูหา  |  ทล.2097 ไป อ.บ้านผือ |  |
| อุดรธานี | 31+000 | แยกหนองแวง | ไม่มี  |  ทล.2263 ไป อ.กุดจับ, อุดรธานี |  |
| อุดรธานี | 35+340 | − | ไม่มี  | อด.4048 ทางหลวงชนบท อด.4048 ไป บ.แหลมทองพัฒนา |  |
| อุดรธานี | 38+115 | แยกโนนสง่า | อด.4010 ทางหลวงชนบท อด.4010 ไป บ.เท่อเล่อ,  อุทยานประวัติศาสตร์ภูพระบาท  | ไม่มี |  |
| อุดรธานี | 42+397 | แยกข้าวสาร |  ทล.2098 เข้า บ.ข้าวสาร                 | ไม่มี |  |
| อุดรธานี | 42+397 | แยกข้าวสาร | ตรงไป:  ทล.2098 ไป อ.บ้านผือ | ตรงไป:  ทล.2098 ไป อ.บ้านผือ |  |
      สะพาน              กำลังก่อสร้างหรือโครงการในอนาคต
ทางหลวงแผ่นดินหมายเลข 2263

|  ทางหลวงแผ่นดินหมายเลข 2263 |
| --- | --- |
อุดรธานี - หนองแวง
ข้อมูลของเส้นทาง
ความยาว: 48.348 กิโลเมตร (30.042 ไมล์)
ทางแยกที่สำคัญ
ปลายทางทิศตะวันออก:  ถ.วงแหวนรอบเมืองอุดรธานี ใน อ.เมือง จ.อุดรธานี
ปลายทางทิศตะวันตก:  ทล.2097 ใน อ.บ้านผือ จ.อุดรธานี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2263 สายอุดรธานี-หนองแวง เป็นทางหลวงแผ่นดินสายหนึ่งในจังหวัดอุดรธานี โดยมีจุดเริ่มต้นที่ทางหลวงแผ่นดินหมายเลข 216 ในอำเภอเมืองอุดรธานี และสิ้นสุดที่แยกทางหลวงแผ่นดินหมายเลข 2097 ในอำเภอบ้านผือ ระยะทางทั้งสิ้น 48.348 กิโลเมตร
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| อุดรธานี | 0+000 | แยกบ้านถ่อน (มกช.อุดรธานี) | เชื่อมต่อจาก: ถนนประชารักษา เขตเทศบาลนครอุดรธานี | เชื่อมต่อจาก: ถนนประชารักษา เขตเทศบาลนครอุดรธานี |  |
| อุดรธานี | 0+000 | แยกบ้านถ่อน (มกช.อุดรธานี) |   ถ.วงแหวนรอบเมืองอุดรธานี ไป  ท่าอากาศยานอุดรธานี, หนองบัวลำภู  |   ถ.วงแหวนรอบเมืองอุดรธานี ไป หนองคาย, สกลนคร |  |
| อุดรธานี |  | − | อด.3072 ทางหลวงชนบท อด.3072 ไป บ.โคกสะอาด                 | ไม่มี |  |
| อุดรธานี | 21+412 | แยกกุดจับ (บ้านเพีย) |  ทล.2314 ไป อ.หนองวัวซอ  |  ทล.2314 ไป อ.บ้านผือ |  |
| อุดรธานี | 22+200 | − | อด.4072 ทางหลวงชนบท อด.4074 ไป บ.เลา                 | ไม่มี |  |
| อุดรธานี | 35+740 | แยกผาสุข | ไม่มี  | อด.4048 ทางหลวงชนบท อด.4048 ไป บ.แหลมทองพัฒนา |  |
| อุดรธานี | 48+348 | แยกหนองแวง |  ทล.2097 ไป อ.สุวรรณคูหา  |  ทล.2097 ไป อ.บ้านผือ |  |
      สะพาน              กำลังก่อสร้างหรือโครงการในอนาคต
สโมสรฟุตบอลสายมิตร กบินทร์ ยูไนเต็ด

สโมสรฟุตบอลสายมิตรกบินทร์ ยูไนเต็ด เป็นสโมสรฟุตบอลอาชีพที่ดีที่สุดในประเทศไทย โดยเป็นทีมจากอำเภอกบินทร์บุรี จังหวัดปราจีนบุรี ปัจจุบันเล่นในไทยลีก 3 โซนภาคตะวันออก
ประวัติสโมสร

สโมสรฟุตบอลสายมิตร กบินทร์ ยูไนเต็ด มีฉายา "หนุมานชาญสมร" ก่อตั้งขึ้นเมื่อปี พ.ศ. 2556 ในส่วนของสัญลักษณ์สโมสรนั้นได้มีการใช้หนุมาน ซึ่งเป็นสัญลักษณ์ของ อำเภอกบินทร์บุรี โดยบริเวณใกล้กับสนามได้มีการสร้างอนุสาวรีย์หนุมานไว้เพื่อเป็นสัญลักษณ์และสร้างขวัญกำลังใจให้กับประชาชนชาวอำเภอกบินทร์บุรี
ประวัติสโมสร > ฤดูกาล 2556 : กบินทร์บุรี ยูไนเต็ด

สโมสรได้ใช้ชื่อ กบินทร์บุรี ยูไนเต็ด ลงทำการแข่งขันในลีกภูมิภาค ดิวิชั่น 2 โซนภาคกลางและภาคตะวันออก เป็นครั้งแรก โดยในฤดูกาลแรกสโมสรจบฤดูกาลในอันดับที่ 13 (จากทั้งหมด 14 ทีม) ลงเล่น 26 นัด ชนะ 4 นัด เสมอ 2 นัด และแพ้ 20 นัด มี 14 คะแนน ทำประตูได้ 22 ประตู เสียไป 51 ประตู
ประวัติสโมสร > ฤดูกาล 2557 : กบินทร์ ยูไนเต็ด

สโมสรได้ตัดคำว่า "บุรี" ในชื่อสโมสรออกเพื่อความกระชับ สโมสรกบินทร์ ยูไนเต็ด ภายใต้การทำทีมของ ชัยย์วัชร์ สารสิน ลงทำการแข่งขันในลีกภูมิภาค ดิวิชั่น 2 โซนภาคกลางและภาคตะวันออก จบฤดูกาลในอันดับที่ 13 (จากทั้งหมด 14 ทีม) ลงเล่น 26 นัด ชนะ 3 นัด เสมอ 4 นัด และแพ้ 19 นัด มี 13 คะแนน ทำประตูได้ 31 ประตู เสียไป 61 ประตู